OpenLLM-France/wikimedia huggingface dataset:
# Monestir de l'Encarnació (Albacete)

El monestir de l'Encarnació, actualment també conegut com a Centro Cultural La Asunción, és un temple renaixentista del segle xv, declarat Bé d'Interès Cultural amb la categoria de monument, situat a la ciutat espanyola d'Albacete. Ha tingut nombrosos usos al llarg de la història. Actualment alberga la seu del Centro Cultural La Asunción de la capital, així com l'Instituto de Estudios Albacetenses, la Bibliloteca Tomás Navarro Tomás i el Real Conservatori Professional de Música i Dansa d'Albacete.

## Història

El temple va ser fundat a finals del segle xv, convertint-se en monestir de l'Ordre de les Terciàries Franciscanes de Clausura en 1532. Les Franciscanes van romandre en el temple fins a l'any 1843. Des de llavors ha tingut nombrosos usos: Presidi Correccional (1943), Casa de Maternitat (des de 1844) o Església de l'Asunció (1959 -1972). Actualment alberga el Centro Cultural La Asunción de la capital manxega, l'Institut d'Estudis Albacetenses, la Bibliloteca Tomás Navarro Tomás, i el Real Conservatori Professional de Música i Dansa d'Albacete.

## El temple

El temple, rectangular, d'estil renaixentista i tradició mudèjar, té el seu interior distribuït mitjançant un pati amb galeries envoltat amb columnes adornades amb motius jònics i toscans. El sostre està cobert per un enteixinat amb cassetons octogonals.

## Referències

* 1 2 3 «Monasterio de la Encarnación: Historia».
* ↑ «El Centro Cultural la Asunción». Arxivat de l'original el 2014-08-18. [Consulta: 28 juny 2016].
* ↑ «Centro Cultural La Asunción, templo del arte y la historia local».
* ↑ «Un día en Albacete 'city'».
* 1 2 «Centro Cultural La Asunción». Arxivat de l'original el 2014-10-22. [Consulta: 28 juny 2016].
# Issac e la Torreta

Yssac-la-Tourette és un municipi d'Alvèrnia-Roine-Alps, al nord d'Occitània. Administrativament, pertany al departament francès del Puèi Domat.
# Trifó d'Alexandria (arquitecte)

Trifó d'Alexandria (en llatí Tryphon, en grec antic Τρύφων) fou un arquitecte grec que va florir en temps de Demetri Poliorcetes. Es va destacar en la defensa d'Apol·lònia inventant un sistema molt enginyós de contramines, segons diu Vitruvi.

## Referències

* ↑ 2.Tryphon a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1178
# Llac Yamdrok

El Yamdrok (també conegut com a Yamdrok Yumtso o Yamzho Yumco; (Tibetà: ཡར་འབྲོག་གཡུ་མཚོ་, Wylie: yar-'drog. G’yu-mtsho, tibetà pinyin: Yamzhog Yumco; xinès: 羊卓雍錯; pinyin: Yángzhuó Yōngcuò, Yángzhuō Yōngcuò) és un llac d'aigua dolça del Tibet. És un dels tres llacs sagrats més grans del Tibet, amb una superfície de 638 km² i una longitud de més de 72 km. El llac està envoltat de moltes muntanyes nevades i es nodreix de nombrosos rierols. A l'extrem occidental té un desguàs que condueix les aigües fins al Yarlung Tsangpo.
La ciutat de Gyantse es troba uns 90 quilòmetres a l'oest del llac i Lhasa uns cent al al nord-est. Segons la mitologia local el llac Yamdok és la transformació d'una deessa.
El llac té una central elèctrica, la més gran del Tibet, que fou finalitzada i posada en funcionament el 1996, prop del petit poble de Pai-Ti, a l'extrem occidental del llac.

## Culte

Els tibetans consideren sagrats els llacs, així com les muntanyes, ja que és on viuen els déus protectors que estan investits amb poders espirituals especials. El Yamdrok és un dels quatre llacs sagrats i aquest en particular es creu té poders endevinatoris. Tant el Dalai Lama com els habitants dels pobles del voltant hi fan peregrinacions. Els altres llacs sagrats són Lhamo La-tso, Namtso i Raja Sarovar. El llac és venerat com un talismà i es diu que és part de l'esperit vital de la nació tibetana. És el més gran dels llacs de sud del Tibet.
El llac, les seves illes i els voltants estan estretament relacionats amb el segon Buda de Padmasambhava, que va portar el budisme al Tibet al segle VIII dC. Al llac hi ha el monestir de Samding, que es troba en una península. Aquest monestir és l'únic monestir tibetà a càrrec d'un reencarnació femenina. La seva abadessa encapçala una comunitat d'una trentena de monjos i monges. El monestir de Samding va ser el lloc on es va allotjar i presidir Samding Dorje Phagmo, l'única dona Lama de Tibet.

## Economia

Hi ha bancs de peixos que viuen al llac, els quals són explotats comercialment per la població local. D'abril a octubre els peixos capturats es venen als mercats de Lhasa, la capital del Tibet. A més, les illes del llac serveixen de riques terres de pastura per als ramaders locals.

## Referències

* 1 2 Petra Seibert and Lorne Stockman. «The Yamdrok Tso Hydropower Plant in Tibet: A Multi-facetted and Highly Controversial Project». Arxivat de l'original el 2007-08-05. [Consulta: 29 juny 2007].
# Savone

El Savone és un riu de la Campània que formava la frontera entre aquesta regió i el Latium a la divisió d'Itàlia feta per August.
En llatí se l'anomenava riu Savo o Savus. Desaiguava a la mar Tirrena entre Sinuessa i la desembocadura del Vulturnus. Era creuat per mitjà d'un pont (Pons Campanus) per la via Àpia.

## Referències

* ↑ Smith, William (ed.). «Savo». Dictionary of Greek and Roman Geography (1854). [Consulta: 1r juny 2023].
# Saccopharynx lavenbergi

Saccopharynx lavenbergi és el nom científic d'una espècie de peix abisal pertanyent al gènere Saccopharynx. És una espècie batipelàgica que habita entre 2000 i 3000 m de profunditat en la zona centre i aquest de l'oceà Pacífic.
Posseeix la característica que la seva boca pot dilatar-se enormement per a empassar la pesca.
# Issafen

Issafen (en àrab إيسافن, Īsāfn; en amazic ⵉⵙⴰⴼⵏ) és una comuna rural de la província de Tata, a la regió de Souss-Massa, al Marroc. Segons el cens de 2014 tenia una població total de 3.459 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
# Trifón Cañamares García

Trifón Cañamares García (Cendejas de Enmedio, 3 de juliol de 1911 - Madrid, 11 de març de 2015) fou un polític comunista espanyol, militant del Partit Comunista d'Espanya i Comissari delegat de l'Exèrcit Popular de la República.

## Biografia

Cañamares va néixer el 3 de juliol de 1911 al petit poble castellà de Cendejas de Enmedio, en el si d'una família camperola, tasca que el seu pare compaginava amb la de carnicer.
L'any 1936, poc després de l'inici de la Guerra civil espanyola, s'afilià al Partit Comunista d'Espanya (PCE) del poble de Jadraque. Poc després fou nomenat Comissari delegat a la 49a Brigada Mixta de l'Exèrcit republicà, creada a Guadalajara. L'any 1940 fou condemnat a pena de mort però, finalment, va ser commutada per 30 anys de presó, que complí en diverses presons espanyoles. Ja en els darrers anys del Franquisme i durant la Transició espanyola dedicà esforços en la reconstrucció del PCE a Guadalajara.
L'any 2013, va rebre, de mans del Foro por la Memoria de Guadalajara, una placa en reconeixement de tota una vida de lluita, i assistí a l'acte d'homenatge al brigadista internacional Guido Picelli, que es va celebrar a Mirabueno, municipi proper al seu poble natal. L'any 2014, l'agrupació provincial de la Unió de Joventuts Comunistes d'Espanya (UJCE) de Guadalajara va passar a anomenar-se «Agrupació Trifón Cañamanes».
Residí els darrers anys de la seva vida al barri del Pozo del Tío Raimundo de Madrid fins que, l'11 de març de 2015, morí a l'edat de 103 anys. Juntament amb el pare Llanos, amb qui compartí lluita i militància, fou un dels majors defensors d'aquest barri. La mateixa tarda del dia de la seva mort, s'instal·là la capella ardent al Tanatori de la M-40 de Madrid, al barri de San Fermín.

## Referències

* 1 2 3 «En la muerte de Trifón Cañamares, centenario militante comunista» (en castellà). ForoporlaMemoria.info, 11-03-2015. [Consulta: 18 març 2015].
* ↑ «Ha fallecido Trifón Cañamares, veterano comunista alcarreño» (en castellà). DiariodelAire.com, 12-03-2015. [Consulta: 18 març 2015].
* 1 2 3 «Homenaje a los 100 años de vida y lucha del comunista Trifón Cañamares» (en castellà). NuevaAlcarria.com. Arxivat de l'original el 2016-03-03. [Consulta: 18 març 2015].
* 1 2 3 «Fallece Trifón Cañamares veterano comunista Alcarreño» (en castellà). EcoRepublicano.es, 11-03-2015. [Consulta: 18 març 2015].

## Enllaços externs

* Tmex.es - Vídeo "Trifón Cañamares, homenaje" Arxivat 2015-04-02 a Wayback Machine. (castellà)
# Semema

Un semema és una unitat lèxica que transmet una porció del significat, com per exemple a «casetes», on dels tres morfemes «cas-», «-eta» i «-s», només els dos primers són sememes perquè aporten informació lèxica («habitatge» i «diminutiu», respectivament). No tots els lingüistes accepten l'existència dels sememes, per a alguns són simplement un tipus de morfema no flexiu. Més controvertit encara és dividir els sememes en connotatius i denotatius (els primers no coincidirien aleshores amb cap morfema sinó amb un tret subjectiu afegit al sentit del mot). Un semema està construït a base de la combinació de semes, essent cada sema una característica semàntica.
# Durch den Monsun

"Durch den Monsun" (A través del monsó) i "Monsoon" són cançons de la banda alemanya de rock Tokio Hotel. La versió alemanya de la cançó "Durch den Monsun" va ser llançada com el seu single de debut el 2005 del seu àlbum de debut Schrei. Una versió anglesa anomenada "Monsoon" va ser inclosa després en el seu primer àlbum en anglès, Scream i llançat com el seu primer single anglès el 2007.

## Posició a les llistes de vendes

| Llistes (2005)¹ | Posició més alta |
| Ö3 Austria Top 40 | 1 |
| Belgian Singles Chart | 6 |
| Dutch Singles Chart | 71 |
| German Singles Chart | 1 |
| Swiss Singles Chart | 5 |
| Llistes (2007/2008)² | Posició més alta |
| Colombian Singles Chart | 41 |
| Costa Rica Singles Chart | 9 |
| Danish Singles Chart | 14 |
| Dutch Top 40 | 17 |
| French Singles Chart$^3$ | 8 |
| Italian Singles Chart | 8 |
| Mexican Top 100 | 13 |
| Swedish Singles Chart | 23 |
| U.S. Billboard Pop 100 | 84 |
Notes:
* ¹: Les posicions de les llistes de vendes del 2005 són de la versió alemanya, "Durch den Monsun".
* ²: Les posicions de les llistes de vendes del 2007 són de la versió anglesa, "Monsoon".
* $^3$: La versió alemanya es va llançar a França el 2007.

## Referències

* ↑ «"Durch den Monsun" Chart Positions and Trajectories». [Consulta: 16 febrer 2008].
* ↑ «"Durch den Monsun" Chart Positions and Trajectories». [Consulta: 16 febrer 2008].
* ↑ Retrieved 17 November 2007
* ↑ «"Monsoon" Chart Positions and Trajectories». [Consulta: 21 març 2008].
* ↑ «Tokio Hotel - Monsoon - Music Charts». [Consulta: 6 abril 2008].
* ↑ «AmericaTop100.com». Arxivat de l'original el 2008-07-02. [Consulta: 8 maig 2008].
* ↑ «AmericaTop100.com». Arxivat de l'original el 2013-09-21. [Consulta: 12 maig 2008].
* ↑ https://web.archive.org/web/20081206015718/http://www.billboard.com/bbcom/retrieve_chart_history.do?model.vnuArtistId=699968&model.vnuAlbumId=954065
# Saccopharynx flagellum

Saccopharynx flagellum és el nom científic d'una espècie de peix abisal pertanyent al gènere Saccopharynx. És una espècie batipelàgica que habita entre 2000 i 3000 m de profunditat en la zona nord de l'oceà Atlàntic.
# Montsec de Tost

El Montsec de Tost és una serra situada entre els municipis de la Vansa i Fórnols i de Ribera d'Urgellet a la comarca de l'Alt Urgell, amb una elevació màxima de 1.686 metres.

## Referències

* ↑ «Montsec de Tost». Gran Enciclopèdia Catalana. Barcelona: Grup Enciclopèdia Catalana.
# Jesús Asurmendi

Jesús Asurmendi (? 1945) és un teòleg francés de l'església catòlica romana.
Asurmendi va estudiar teologia catòlica romana essent en l'actualitat doctor en la matèria, i també va estudiar a La École Pratique des Hautes Etudes (institució d'educació superior la missió de la qual és desenvolupar, a través de la pràctica, la investigació bàsica i aplicada en Ciències de la Vida i la Terra). Té el postgrau de Literatura Santa. És Professor d'Investigació Theologicum a la Facultat de Teologia i Estudis Religiosos de París. Membre de la ACFEB (Associació Catòlica Francesa per l'Estudi de la Bíblia) i també membre de la ABE (Associació Espanyola Bíblica) i d'altres societats Internacionals per a l'Estudi de la Literatura del Deuteronomi i afins.
Va signar el manifest Església 2011 que reclama la reforma de l'Església per fer-la més propera als fidels.

## Obres (selecció)

* Baruch: Causes, Effects and Remedies for a Disaster » in Deuterocanonical and Cognate Literature, Jahrbuch 2006, Berlin – New York, Walter de Gruyter, 2006
* La construction d'Haman dans le livre d'Esther in: Flores Florentino, Mélanges Pr., García, Leiden, Brill 2007

## Referències

* ↑ Institut Catholique de Paris:Jesus Asurmendi Arxivat 2011-09-07 a Wayback Machine. (en Francés)

## Enllaços externs

* Institut Catholique de Paris:Jesus Asurmendi Arxivat 2011-09-07 a Wayback Machine. (francès)
# Micropterix renatae

Micropterix renatae és una espècie d'arna de la família Micropterigidae. Va ser descrita per Kurz, Kurz & Zeller, l'any 1997.
Aquesta espècie es troba als Alps Lígurs i al nord dels Apenins (les províncies de Liguria, Toscana i Emilia Romagna).
Té una envergadura de 2,7-3,2 mm als exemplars mascles i de 3,3-3,8mm les femelles.

## Referències

* ↑ «nkis.info». Arxivat de l'original el 2016-03-03. [Consulta: 13 octubre 2012].
# Thorne

Thorne és el nom dels següents personatges:
* Bella Thorne, actriu, ballarina, cantant i model nord-americana
* David Thorne (1944), empresari i diplomàtic estatunidenc
* Edward Thorne (Cranbourne, Dorset, 1834 - Londres, 1915), organista i compositor del Regne Unit
* Leslie Thorne, pilot de Fórmula 1 britànic
* Kip Thorne, (Logan, Utah, 1 de juny de 1940) físic teòric estatunidenc, premi Nobel 2017
# Saint-Pierre-le-Vieux (Saona i Loira)

Saint-Pierre-le-Vieux és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 340 habitants.

## Història

Llista dels alcaldes successius :
| Data d'elecció | Identitat |
| 2001-2008 | Simone Desrayaud |
| 2008- | Charles Bélicard |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 406 | 445 | 382 | 354 | 301 | 334 | 340 |
| A partir de 1990: Població sense dobles comptes |||||||
# Monestirs armenis de l'Iran

Els conjunts monàstics armenis de l'Iran al nord-oest del país consisteix en tres conjunts monàstics de la fe cristiana armènia: els monestirs de Sant Tadeo i Sant Stepanous i la capella de Dzordzor. Estan inscrits a la llista del Patrimoni de la Humanitat de la UNESCO des del 2008.

## Referències

* ↑ Centre, UNESCO World Heritage. «Armenian Monastic Ensembles of Iran» (en anglès). [Consulta: 17 març 2021].
# Maupertuis

«Maupertuis» té aquests significats:
* Toponímia:
** Maupertuis (cràter), cràter d'impacte a la part nord de la cara visible de la Lluna
** Maupertuis (Manche), municipi al departament de la Mànega (regió de Baixa Normandia, França)
** Nouaillé-Maupertuis, municipi al departament de la Viena (regió de Nova Aquitània, França)
* Biografies: Pierre Louis Moreau de Maupertuis (Saint Malo, 1698 - Basilea, 1759), matemàtic francès
# Torre de la Caritat

La Torre de la Caritat és un xalet noucentista al nucli de la Garriga (el Vallès Oriental) protegit com a Bé Cultural d'Interès Local. Conjunt integrat per un cos central i dos de laterals. El cos central consta de planta baixa, pis i golfes, mentre que els cossos laterals consten de planta baixa i pis. La casa està assentada damunt un sòcol de maçoneria concertada. La coberta és a quatre vessants. Sota el ràfec de coberta hi ha una sanefa amb esgrafiats geomètrics i florals. Les obertures de la façana que s'aixeca davant la Ronda del Carril són rectangulars. A la façana del carrer Ametlla hi ha una finestra de grans dimensions protegida per un reixat de ferro fuetejat. L'any 1941 l'arquitecte Eusebi Bona dirigí una reforma de la casa.

## Referències

* 1 2 «CASA CARITAT I JARDÍ - VILLA BLANCA». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 6 febrer 2021].
# Serrano (llengua)

El serrano era una llengua de les llengües takic de la família lingüística uto-asteca parlada pels serrano, un poble d'amerindis dels Estats Units que vivia al sud de Califòrnia. La llengua és força relacionada amb el tongva i el kitanemuk. El serrano és una llengua aglutinant, on les paraules utilitzen sufixos complexos per a una varietat de propòsits amb diversos morfemes enfilats.

## Revitalització lingüística

Segons Ethnologue hi havia un parlant en 1994. El darrer parlant nadiu fou Dorothy Ramon, qui va morir en 2002. La llengua està gairebé extingida però hi ha intents per a reviure-la, ambdós a les reserves de la Banda San Manuel d'Indis de Missió i de la Banda Morongo d'Indis de Missió. La professora de llengua Pauline Murillo ha ajudat a desenvolupar un CD ROM interactiu per a aprendre serrano. A partir de 2013 s'han desenvolupat aplicacions i jocs i el San Manuel Band's Serrano Language Revitalization Project (SLRP) busca desenvolupar encara més els recursos multimèdia per a estudiants de l'idioma. El maig de 2013, Cal State San Bernardino anuncià que podia oferir classes de serrano.
El projecte Limu ofereix cursos online en maarrenga' (dialecte serrano de la banda Morongo) i Yuhaviat (dialecte serrano de la banda Santos Manuel).
La llengua serrano era tradicionalment una llengua oral; no es va usar un alfabet fins a la dècada del 1990. Cap al 2005 es va desenvolupar un nou alfabet de 47 lletres, que incloïa l'oclusiva glotal sorda.

## Referències

* ↑ Ethnologue report
* 1 2 Edwards, Andrew «Saving the Serrano tongue». San Bernardino County Sun, 05-12-2006 [Consulta: 31 octubre 2013]. Arxivat 2006-12-28 a Wayback Machine. «Còpia arxivada». Arxivat de l'original el 2006-12-28. [Consulta: 31 octubre 2013].
* ↑ «Limu Project iLearn Course Portal». Arxivat de l'original el 2018-04-06. [Consulta: 31 octubre 2013].
* 1 2 David Olson «Pauline Murillo, 76, San Manuel tribal elder». PE.com - Press-Enterprise [Consulta: 31 octubre 2013]. Arxivat 2013-11-02 a Wayback Machine. «Còpia arxivada». Arxivat de l'original el 2013-11-02. [Consulta: 31 octubre 2013].
* ↑ «San Manuel Band of Serrano Mission Indians: Education». Arxivat de l'original el 2013-04-15. [Consulta: 31 octubre 2013].
* ↑ David Olson «CAL STATE: University offers Serrano language class». Press-Enterprise, 31-05-2013. Arxivat 2013-11-02 a Wayback Machine. «Còpia arxivada». Arxivat de l'original el 2013-11-02. [Consulta: 31 octubre 2013].
* ↑ «iLearn Course Portal - iLearn. Serrano Dialects Maarrenga' (Morongo Band "Serrano" dialect); Yuhaviat (Santos Manuel Band "Serrano" dialect)». The Limu Project. Arxivat de l'original el 2018-04-06. [Consulta: 31 octubre 2013].

## Bibliografia

* Smith, Marcus and Ixchel Keller «Speaking Serrano: Revitalizing a Native Language». News from Native California, 24, No. 1, 2010. Arxivat de l'original el 2013-02-02 [Consulta: 31 octubre 2013]. Arxivat 2013-02-02 a Wayback Machine.

## Enllaços externs

* Dorothy Ramón Learning Center, Banning, Califòrnia
* Banda San Manuel d'Indis de Missió
* Banda Morongo d'Indis de Missió
* Serrano language a Survey of California and Other Indian Languages
# Tharus

Els tharus són un poble del Nepal (al Tarai) i l'Índia (a Uttar Pradesh i Uttarakhand) de cares planes, poca barba i pòmuls alts pel qual han estat considerats d'origen turani (turc) encara que ells diuen ser descendents dels rajputs de Chittor. Eren nòmades cultivadors i actualment només cultivadors encara que tradicionalment no els agrada llaurar sempre els mateixos camps; es van anar retirant cada vegada més al nord davant d'altres castes, refugiant-se en zones boscoses i molts van emigrar al Nepal on viu actualment la majoria i són reconeguts com a nacionalitat. En total hi ha un milió dos-cents mil tharus, dels que poc més d'un milió viuen al Nepal i la resta a l'Índia.

## Referències

Article Tulsipur a: Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Saluzzo

Saluzzo (oficialment i en italià) o Saluça en català (Salusse en piemontès i Saluças en occità) és un municipi de la província de Cuneo, a la regió del Piemont, Itàlia. Avui en dia manté les glòries que li donaren els nobles en la seva època com a Marquesat de Saluzzo i continua exercint com a petita capital de referència per a les ciutats veïnes, concentrant hospitals, tribunals, escoles, estació de tren i recinte firal.

## Personatges il·lustres

* Vittorio Arimondi (1861-1928) baix cantant.
* Giambattista Bodoni (1740-1813) editor i tipògraf.
* Michele Todini

## Referències

* ↑ https://core.ac.uk/download/pdf/83632962.pdf
* ↑ https://archive.org/stream/SintaxiCatalanaSegonsLosEscritsDeBernatMetge/ParA_1923-SintaxiCatalana_djvu.txt
# Jesse Ewart

Jesse Ewart (Newcastle, 31 de juliol de 1994) és un ciclista australià, professional des del 2016. Actualment corre a l'equip Team Sapura Cycling. En el seu palmarès destaquen dues edicions de la Volta al Singkarak, el 2018 i 2019.

## Palmarès

* 2018
** 1r a la Volta al Singkarak i vencedor d'una etapa
** Vencedor d'una etapa al Tour de l'Ijen
* 2019
** 1r a la Volta al Singkarak i vencedor de 2 etapes
* 2024
** Vencedor d'una etapa al Sharjah Tour
** Vencedor d'una etapa al Tour de Tailàndia

## Referències

* ↑ «Jesse Ewart». ProCyclingStats. [Consulta: 15 octubre 2019].
# Microphis brachyurus

Microphis brachyurus és una espècie de peix de la família dels singnàtids i de l'ordre dels singnatiformes.

## Subespècies

* Microphis brachyurus aculeatus (Kaup, 1856)
* Microphis brachyurus brachyurus (Bleeker, 1853)
* Microphis brachyurus lineatus (Kaup, 1856)
* Microphis brachyurus millepunctatus (Kaup, 1856)

## Referències

* ↑ BioLib (anglès)

## Enllaços externs

* AQUATAB
# Trofeu Atleta Europeu de l'any

El Trofeu Atleta Europeu de l'any és un guardó que reconeix l'atleta europeu (ja sigui de pista o a camp obert) que ha signat una temporada més reeixida. Aquest honor el concedeix l'EAA, des de 1993.
L'any 2007 es va crear el trofeu a la Millor Promesa Europea. Aquest guardó s'atorga a atletes menors de 23 anys, reconeixent els mèrits dels atletes encaminats a esdevenir professionals.

## Premiats

| Any | Categoria masculina | Categoria femenina |
| 1993 | Linford Christie | Sally Gunnell |
| 1994 | Colin Jackson | Irina Privalova |
| 1995 | Jonathan Edwards | Sonia O'Sullivan |
| 1996 | Jan Železný | Svetlana Masterkova |
| 1997 | Wilson Kipketer | Astrid Kumbernuss |
| 1998 | Jonathan Edwards | Christine Arron |
| 1999 | Tomáš Dvorák | Gabriela Szabo |
| 2000 | Jan Železný | Trine Hattestad |
| 2001 | André Bucher | Stephanie Graf |
| 2002 | Dwain Chambers | Süreyya Ayhan |
| 2003 | Christian Olsson | Carolina Klüft |
| 2004 | Christian Olsson | Kelly Holmes |
| 2005 | Virgilijus Alekna | Ielena Issinbàieva |
| 2006 | Francis Obikwelu | Carolina Klüft |
| 2007 | Tero Pitkämäki | Blanka Vlašic |
| 2008 | Andreas Thorkildsen | Ielena Issinbàieva |
| 2009 | Phillips Idowu | Marta Domínguez |
| 2010 | Christophe Lemaitre | Blanka Vlašic |
| 2011 | Mo Farah | Maria Savinova |
| 2012 | Mo Farah | Jessica Ennis |

## Promeses

| Any | Categoria masculina | Categoria femenina |
| 2007 | Andrew Howe | Jessica Ennis |
| 2008 | Raphael Holzdeppe | Stephanie Twell |
| 2009 | Christophe Lemaitre | Karoline Bjerkeli Grøvdal |
| 2010 | Teddy Tamgho | Sandra Perkovic |
| 2011 | David Storl | Jodie Williams |
| 2012 | Pavel Maslák | Angelica Bengtsson |

## Enllaços externs

* Pàgina web de l'EAA
# Serra Llarga (Mont-ral)

La Serra Llarga és una serra situada al municipi de Mont-ral a la comarca de l'Alt Camp, amb una elevació màxima de 696 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya